Държавен вестник, бр. 66, 2009 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  66
органите на местно самоуправление по въпро­
сите на готовността за работа при извънредни 
ситуации, терористичен акт, при положение 
на война, военно или извънредно положение; 
10. организиране методическото ръководство 
и контрол на дейностите по отбранително-мо­
билизационната подготовка по компетентност, 
на териториален принцип на прокуратурата.
Раздел Х
Вътрешен одит
Чл. 19. (1) Вътрешният одит в Прокуратура­
та на Република България се осъществява по 
Закона за вътрешния одит в публичния сектор.
(2) Вътрешен одит се осъществява на всич­
ки структури, програми, дейности и процеси в 
Прокуратурата на Република България.
(3) Вътрешният одит: 
1. планира, извършва и докладва дейността 
по вътрешен одит в съответствие с изисквани­
ята на Закона за вътрешния одит в публичния 
сектор, Стандартите за вътрешен одит, Етич­
ния кодекс на вътрешните одитори, статута на 
вътрешния одит и утвърдената от министъра 
на финансите методология за вътрешен одит 
в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от главния прокурор;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход и 
техники, вида и обема на проверките;
4. предоставя на главния прокурор незави­
сима и обективна оценка за състоянието на 
одитираните системи за финансово управление 
и контрол;
5. оценява процесите за идентифициране, 
оценяване и управление на риска, въведени от 
главния прокурор;
6. проверява и оценява: съответствието на 
дейностите със законодателството, вътрешните 
актове и договори; надеждността и всеобхват­
ността на финансовата и оперативната инфор­
мация; създадената организация по опазване 
на активите и информацията; ефективността, 
ефикасността и икономичността на дейностите; 
изпълнението на задачите, договорите, поетите 
ангажименти и постигането на целите;
7. консултира главния прокурор по негово 
искане, като дава съвети, мнение, обучение 
и др. с цел да се подобрят процесите на уп­
равление на риска и контролът, без да поема 
управленска отговорност за това;
8. докладва и обсъжда с главния прокурор и 
с ръководителите на структурите, чиято дейност 
е одитирана, резултатите от всеки извършен 
одитен ангажимент и представя одитен доклад;
9. дава препоръки в одитните доклади за по­
добряване на адекватността и ефективността на 
системите за финансово управление и контрол, 
подпомага главния прокурор при изготвянето 
на план за действие и извършва проверки за 
проследяване изпълнението на препоръките;
10. изготвя и представя на главния прокурор 
годишен доклад за дейността по вътрешен одит 
в съответствие със Закона за вътрешния одит 
в публичния сектор;
11. осигурява повишаването на професио­
налната квалификация на вътрешните одитори 
и осъществява координацията по това направ­
ление с ВСС.
Г л а в а  ч е т в ъ р т а
СПЕЦИАЛИЗИРАНА АДМИНИСТРАЦИЯ
Чл. 20. Специализираната администрация е 
организирана в следните служби:
1. „Регистратура и деловодство“;
2. „Архив“.
Раздел I
Служба „Регистратура и деловодство“
Чл. 21. (1) Служба „Регистратура и деловод­
ство“ описва и пренасочва входящата и изхо­
дящата кореспонденция на администрацията 
на главния прокурор.
(2) В службата се водят входящ дневник, 
изходящ дневник и азбучник.
(3) В изпълнение на функциите по ал.  1 
служба „Регистратура и деловодство“:
1. приема и регистрира входящата корес­
понденция;
2. разпределя и направлява постъпилата 
поща;
3. експедира изходящата кореспонденция;
4. осигурява информация за получената и 
изпратената кореспонденция;
5. извършва вписвания в съответните книги, 
в т. ч. и на електронен носител;
6. предава в архива приключилите дела и 
преписки; 
7. извършва и други дейности по регистрира­
нето и движението на документите, възложени 
от главния секретар.
(4) Постъпилите в регистратурата документи, 
включително постъпилите по факс и електронна 
поща, се завеждат с пореден номер във входя­
щия дневник и се образуват в преписки, като:
а) на получените по пощата книжа се за­
пазва пликът с марката и пощенското клеймо;
б) в изходящите дневници на деловодство­
то се вписват само документите, които не са 
свързани с преписки, вписани във входящия 
дневник;
в) номерацията във входящите и изходящите 
дневници се води по години;
г) преписки и дела се изпращат на други 
органи само след изрично разрешение от глав­
ния прокурор.